ARISTOTELIS 
DE ANIMALI BVS HISTORIAE 
LIBER V. 
GAP. I. 
Hactenus de omnium animantium partibus tam in¬ 
terioribus quam exterioribus: adhaec de sensibus et 
voce somnoque: postremo in quibus generibus se¬ 
xuum discrimina inuenirentur, dictum est. Dein¬ 
ceps eorum generationes persequamur: ac de primis 
primum. Sunt autem multae multaque discretae 
varietate, quanquam partim dissimiles, partim 
modo quopiam inter se conuenientes. Igitur cum 
initio partiti simus genera ipsa, in praesentia quo¬ 
que idem institutum tenere conandum est: tametsi 
ibi partes contemplaturi ab homine exorsi sumus. 
Nunc de eo postremo loco agendum est, propterea 
quod sit ipse omnium animalium operosissimus. 
Itaque ab iis, quae testa conteguntur, incipiendum 
